ছ'ভিয়েট সংঘৰ গুড়ী অক্টোবৰ বিপ্লৱ বুলিব পাৰি, য'ত ভলেডিমিৰ লেনিনৰ নেতৃত্বত ব'লছেভিকসকলৰ দ্বাৰা জাৰক সলনি কৰা প্ৰভিজনেল চৰকাৰ ভংগ হ'ল। তেওলোকে ৰাছিয়ান স'চিয়েলিষ্ট ফেডাৰেটিভ ছ'ভিয়েট ৰিপাব্লিক গঠন কৰিলে (যি পাছলৈ ১৯৩৬ত ৰাছিয়ান ছ'ভিয়েট ফেডাৰেটিভ চ'চিয়েলিষ্ট ৰিপাব্লিক হ'ল।)। ই বিপ্লৱী 'ৰঙা' আৰু বিপ্লৱ-বিৰোধী 'বগা'সকলৰ মাজত গৃহযুদ্ধৰ সৃষ্টি কৰিলে। ৰঙা সেনাই পূৰ্বৰ ৰুছ সাম্ৰাজ্যৰ কেইবাটাও প্ৰান্তত প্ৰবেশ কৰিলে আৰু স্থানীয় সাম্যবদীসকলক ছ'ভিয়েটৰ জড়িয়তে ক্ষমতা দখল কৰাত সহায় কৰিলে। ১৯২২লৈ, সাম্যবাদীসকল বিজয়ী হ'ল আৰু ৰাছিয়া, ট্ৰেন্সককেচিয়ান, ইউক্ৰেইনিয়ান আৰু বেইল'ৰুছিয়ান গণৰাজ্যসমূহ সামৰি সমাজবাদী ছ'ভিয়েট সংঘৰ গঠন হ'ল। ১৯২৪ত লেনিনৰ মৃত্যুৰ পাছত ট্ৰইকা আৰু অলপ সময়ৰ বাবে চলা ক্ষমতা যুজৰ পাছত জ'ছেফ ষ্টেলিন ১৯২০ৰ দশকৰ মাজ ভাগত ক্ষমতালৈ আহিল। তেও সকলো ৰাজনৈতিক বিৰোধ দমন কৰিলে আৰু (নিজেই সৃষ্টি কৰা) মাৰ্ক্সবাদ-লেনিনবাদক ৰাজ্য চিন্তাদৰ্শ হিচাপে লৈ কাম কৰিলে। তেও এক কেন্দ্ৰীয়ভাৱে পৰিকল্পিত নিয়ন্ত্ৰণ অৰ্থনীতি আৰম্ভ কৰিলে। ফলস্বৰূপে দেশখনত ব্যাপক হাৰত ঔদ্যোগীকৰণ আৰু সমবায়কৰণ সম্ভৱপৰ হ'ল, যিয়ে দ্বিতীয় বিশ্বযুদ্ধত বিজয় আৰু যুদ্ধৰ পাছত পূব-ইউৰোপত দমনীয় প্ৰভাৱৰ ভেটি ৰচিলে। গ্ৰে'ট পাৰ্জত তেও শত্ৰু আতৰাবলৈ সামৰিক নেতা, কমিউনিষ্ট পাৰ্টিৰ আন আন সদস্য আৰু সাধৰণ লোককে ধৰি বহুতকে গ্ৰেপ্তাৰ কৰি শুধৰণি শ্ৰম শিবিঅৰলৈ পঠাবলৈ অথবা মৃত্যু দণ্ড বিহিবলৈ ল'লে।

গঠন আৰু প্ৰাৰম্ভিক কেইবছৰ
সংঘ ভংগ
ষ্টেলিনৰ পাছত
দ্বিতীয় বিশ্বযুদ্ধ আৰু শীতল যুদ্ধৰ আৰম্ভণি